গার্ডেন্স বাই দ্য বে
গার্ডেন্স বাই দ্য বে হল একটি প্রকৃতি উদ্যান যা সিঙ্গাপুরের কেন্দ্রীয় অঞ্চলে, মেরিনা জলাধার সংলগ্ন ১০১ হেক্টর (২৫০ একর) স্থান জুড়ে বিস্তৃত। উদ্যানটি বে সাইথ গার্ডেন (মেরিনা দক্ষিণ), বে ইস্ট গার্ডেন (মেরিনা পূর্ব) এবং বে সেন্ট্রাল গার্ডেন (ডাউনটাউন কোর এবং কালাং) এই তিনটি জলপ্রান্তর (ওয়াটারফ্রন্ট) বাগান নিয়ে গঠিত। উদ্যানগুলির মধ্যে বৃহত্তম হল বে সাউথ গার্ডেন যা ৫৪ হেক্টর (১৩০ একর) জুড়ে বিস্তৃত যেটি গ্রান্ট অ্যাসোসিয়েটস কর্তৃক নকশা করা। এর ফুলের গম্বুজটি বিশ্বের বৃহত্তম কাচের গ্রিনহাউসের মধ্যে একটি। গার্ডেন্স বাই দ্য বে ছিল দেশের "গার্ডেন সিটি"কে "বাগানের একটি শহরে" রূপান্তরিত করার পরিকল্পনার অংশ, যার লক্ষ্য ছিল শহরের সবুজ ভাব এবং উদ্ভিদকে উন্নত করে জীবনযাত্রার মান বাড়ানো। ২০০৫ সালে সিঙ্গাপুরের জাতীয় দিবসের র‍্যালিতে প্রধানমন্ত্রী লি সিয়েন লুং প্রথম ঘোষণা করেছিলেন, গার্ডেন্স বাই দ্য বে হবে সিঙ্গাপুরের প্রধান শহুরে বহিরঙ্গন বিনোদন স্থান এবং একটি জাতীয় আইকন। সিঙ্গাপুরে একটি জনপ্রিয় পর্যটন আকর্ষণ হওয়ার কারণে, উদ্যানটি ২০১৪ সালে ৬.৪ মিলিয়ন দর্শনার্থী পেয়েছিল, যেখানে ২০১৫ সালের নভেম্বরে ২০ মিলিয়ন এবং ২০১৮ সালে ৫১ মিলিয়নেরও বেশি দর্শনার্থীর সংখ্যা ছিল শীর্ষে।